ΓΡΑΠΤΗ ΕΡΩΤΗΣΗ E-3396/00

υποβολή: Antonios Trakatellis (PPE-DE) προς το Συμβούλιο

(6 Νοεμβρίου 2000)

Θέμα: Παραβιάσεις και νοθείες κατά τη διενέργεια εκλογών στην Αλβανία

Μεγάλης έκτασης παραβιάσεις και νοθείες κατά τη διενέργεια των επαναληπτικών δημοτικών εκλογών της 15ης Οκτωβρίου στην περιοχή της Χειμάρρας της Αλβανίας διαπίστωσαν και κατήγγειλαν έξι έλληνες βουλευτές που μετέβησαν ως παρατηρητές στην περιοχή μαζί με άλλους διεθνείς παρατηρητές για την παρακολούθηση της διεξαγωγής των εκλογών μετά από καταγγελίες του κόμματος ΟΜΟΝΟΙΑ-ΚΕΑΔ για άσκηση βίας και νοθείας στον πρώτο γύρο των δημοτικών εκλογών που έγιναν την 1/10/2000.

1. Γνωρίζει το Συμβούλιο ότι οι αλβανικές αρχές,πό το πρόσχημα ναυτικών ασκήσεων και τυπικών διαδικασιών, έκλεισαν στις 14/10/2000 τα θαλάσσια και χερσαία σύνορα με αποτέλεσμα πολλοί κάτοικοι της περιοχής της Χειμάρρας να μην μπορέσουν να προσέλθουν στις εκλογές και να μην ψηφίσουν, καθώς και ότι η αλβανική αστυνομία προέβη σε συλλήψεις και τρομοκράτησε κατοίκους της Χειμάρρας, ενώ την ημέρα των εκλογών αστυνομική δύναμη με πρωτοφανή βία ξυλοκόπησε εκλογείς εμπρός στους παρατηρητές και στο κλιμάκιο των βουλευτών και προχώρησε σε ρίψη ψηφοδελτίων στις κάλπες, σε εκδίωξη εφορευτικών επιτροπών, σε αλλοιώσεις εκλογικών καταλόγων και σε πολλαπλές συλλήψεις με συνέπεια οποψήφιος κ. Βασίλης Μπολάνος και το κόμμα ΟΜΟΝΟΙΑΣ-ΚΕΑΔ να δηλώσουν ότι δεν θα αναγνωρίσουν το αποτέλεσμα;

2. Ποια η θέση του Συμβουλίου απέναντι στις κατάφωρες παραβιάσεις που σημειώθηκαν με τηνποστήριξη της κυβέρνησης του κ. Νάνο και με την ανοχή του κόμματος της αντιπολίτευσης του κ. Μπερίσα, στο δεύτερο γύρο των δημοτικών εκλογών και σε ποιες ενέργειες θα προβεί προς την Αλβανική κυβέρνηση για την επανάληψη των εκλογών στην εν λόγω περιοχή;

3. Δύναται να ανασταλεί η απόφαση του Συμβουλίου για τη χορήγηση μακροοικονομικής χρηματοδοτικής συνδρομής προς την Αλβανία(1) λόγω της παραβίασης των προϋποθέσεων σχετικά με την καθιέρωση κράτους δικαίου και σεβασμού των ανθρωπίνων δικαιωμάτων;

4. Πρόκειται να επανεξεταστούν οι σχέσεις με την Αλβανία και ειδικά η έκδοση απόφασης του Συμβουλίου με την οποία εξουσιοδοτείται η Επιτροπή να διαπραγματευτεί συμφωνία σταθεροποίησης και σύνδεσης με την Αλβανία;

(1) ΕΕ L 110 της 28.4.1999, σελ. 13.

Απάντηση

(24 Απριλίου 2001)

1. Το Συμβούλιο έλαβε γνώση των παρατηρήσεων που διατυπώνονται στην προκαταρκτική έκθεση η οποία δημοσιεύθηκε στις 16 Οκτωβρίου 2000 από το Γραφείο Δημοκρατικών θεσμών και Δικαιωμάτων του Ανθρώπου (ΓΔΘΔΑ) του Οργανισμού για την Ασφάλεια και τη Συνεργασία στην Ευρώπη, στην τελική έκθεση του ΟΑΣΕ/ΓΔΘΔΑ της 11ης Δεκεμβρίου 2000 καθώς και στην έκθεση της Συνόδου των τοπικών και περιφερειακών αρχών του Συμβουλίου της Ευρώπης, της 10ης Νοεμβρίου 2000, σχετικά με τη διεξαγωγή των δημοτικών εκλογών στην Αλβανία.

2. Η Ένωση, με τη δήλωση της για τις τοπικές εκλογές στην Αλβανία, στα πλαίσια του Μόνιμου Συμβουλίου του ΟΑΣΕ καθώς και του Συμβουλίου της Ευρώπης, εκφράζει τη λύπη της για τις σοβαρές παρατυπίες και τα επεισόδια που διαπιστώθηκαν κατά τον πρώτο και δεύτερο γύρο των εκλογών, ειδικότερα εκείνα που επηρέασαν την άσκηση του εκλογικού δικαιώματος σημαντικού αριθμού Ελλήνων της Χιμάρας.

3. Η απόφαση του Συμβουλίου της 22ας Απριλίου 1999 για την χορήγηση μακροοικονομικής βοήθειας στην Αλβανία, ανέθεσε στην Επιτροπή την φροντίδα για την εφαρμογή της, εφαρμογή η οποία ως εκ τούτου δεν εξαρτάται πλέον από το Συμβούλιο. Ωστόσο, δεδομένου ότι οι συζητήσεις μεταξύ των αλβανικών αρχών και της Επιτροπής σχετικά με τις προϋποθέσεις οικονομικής και θεσμικής πολιτικής που θα διέπουν το δάνειο δεν έχουν ακόμα ολοκληρωθεί, δεν έχει πραγματοποιηθεί καμία εκταμίευση.

4. Το Αξιότιμο Μέλος του Κοινοβουλίου αναφέρεται στα Συμπεράσματα του Συμβουλίου της 21ης/22ας Ιουνίου 1999, με τα οποία η Επιτροπή εκαλείτο να προβεί σε συστάσεις σχετικά με τις οδηγίες διαπραγμάτευσης για μια Συμφωνία Σταθεροποίησης και Σύνδεσης, μετά την εξέταση από το Συμβούλιο της μελέτης εφικτότητας για την διαπραγμάτευση μιας τέτοιας συμφωνίας. Ωστόσο, μετά την παρουσίαση αυτής της μελέτης από την Επιτροπή, το Συμβούλιο, στις 24 Ιανουαρίου 2000, κατέληξε στο συμπέρασμα ότι η Αλβανία θα έπρεπε να καλύψει κατ'αρχήν ορισμένες αδυναμίες της, οικονομικού, πολιτικού και θεσμικού χαρακτήρα, προκειμένου να είναι αποτελεσματική η συμμετοχή της στην διαδικασία σταθεροποίησης και σύνδεσης. Τελευταία, το Ευρωπαϊκό Συμβούλιο της Φέιρα, κάλεσε την αλβανική κυβέρνηση να συνεχίσει τις αναληφθείσες προσπάθειες για την επίλυση των θεμάτων που τέθηκαν με την μελέτη εφικτότητας. Δενφίσταται λοιπόν ακόμα απόφαση του Συμβουλίου σχετικά με την έναρξη διαπραγματεύσεων για μια Συμφωνία Σταθεροποίησης και Σύνδεσης.

5. Στην Τελική Δήλωση της Διάσκεψης Κορυφής του Ζάγκρεμπ, στην οποία συμμετείχαν στις 24 Νοεμβρίου, η ΕΕ και οι χώρες των Δυτικών Βαλκανίων, η ΕΕπενθύμισε ότι η διαδικασία σταθεροποίησης και σύνδεσης βασίζεται στην τήρηση των προϋποθέσεων που καθόρισε το Συμβούλιο στις 29 Απριλίου 1997, σχετικά με τις δημοκρατικές, οικονομικές και θεσμικές μεταρρυθμίσεις καθώς και με την καθιέρωση κράτους δικαίου και το σεβασμό των ανθρωπίνων δικαιωμάτων και των μειονοτήτων.

Το Συμβούλιο συνέστησε Κατευθύνουσα Ομάδα Υψηλού Επιπέδου ΕΕ/Αλβανίας, η οποία θα αξιολογεί την επιτευχθείσα πρόοδο, θα διατυπώνει συστάσεις ως προς τις επιβαλλόμενες μεταρρυθμίσεις, θα παρέχει συμβουλές και θα χαράσσει κατευθυντήριες γραμμές για όλα τα προβλήματα, όπως περιλαμβάνονται στην έκθεση εφικτότητας της Επιτροπής του 1999, ήτοι για τη μακροοικονομική σταθερότητα και την επίσπευση των διαρθρωτικών μεταρρυθμίσεων, την ενίσχυση της ασφάλειας και της δημόσιας τάξης, τη βελτίωση της διαχείρισης των δημοσίωνποθέσεων και την εφαρμογή των νόμων (π.χ., μεταρρύθμιση της δημόσιας διοίκησης, δικαστικό σύστημα, κράτος δικαίου και σεβασμός των δικαιωμάτων του ανθρώπου, συμπεριλαμβανομένων των δικαιωμάτων των μειονοτήτων). Η Ομάδα θα μπορεί να εξετάζει οποιοδήποτε άλλο συναφές ζήτημα σχετικά με τη διαδικασία σταθεροποίησης και σύνδεσης. Κατ'αυτόν τον τρόπο, το Συμβούλιο θα είναι σε θέση να παρακολουθεί εκ του σύνεγγυς την εφαρμογή συγκεκριμένων μέτρων της αλβανικής κυβέρνησης για τα θέματα αυτά.

6. Με τη δήλωση της Προεδρίας, εξ ονόματος της Ευρωπαϊκής Ένωσης, της 1ης Δεκεμβρίου 2000,πογραμμίζεται ότι η αυξανόμενη χρήση βίας για την επιδίωξη πολιτικών σκοπών αποτελεί εξέλιξη που ανησυχεί την Ευρωπαϊκή Ένωση, η οποία, κατά συνέπεια, απευθύνει σθεναρή έκκληση να μην παραβιάζεται το Κράτος Δικαίου. Προϋπόθεση της βούλησης των Αλβανών να πλησιάσουν την Ευρωπαϊκή Ένωση είναι να ισχύουν οι θεμελιώδεις κοινές αξίες, από τις οποίες πρωταρχικές είναι ο σεβασμός των θεσμών και της νομιμότητας, η μη χρήση βίας καθώς και το πνεύμα ανεκτικότητας και διαλόγου.